Myrmechixenus subterraneus

Myrmechixenus subterraneus er en skyggebille.

Utseende 
Små (1,3-2 millimeter), avlange, fint hårete, blankt brunlige skyggebiller. Antennene er utvidet mot spissen, pronotum avrundet firkantet, dekkvingene jevnbrede.

Levevis 
Arten lever i skog, der de gjerne finnes på sopper som vokser på død ved, særlig kjuker. De borer i soppenes fruktlegemer.

Utbredelse 
Arten er utbredt i Mellom- og Nord-Europa. I Norge finnes den på Sør- og Østlandet  og blir vurdert som livskraftig .

Systematisk inndeling  
Gruppen blir ofte plassert som en egen underfamilie, Myrmechixeninae.

 Ordenen biller, Coleoptera
 Underordenen Polyphaga
 Gruppen (infraorden) Cucujiformia
 Overfamilien heteromerer, Tenebrionoidea Latreille, 1802
 Familien skyggebiller, Tenebrionidae Latreille, 1802
 Underfamilien boreskyggebiller, Diaperinae
 Stammen Myrmechixenini Jacquelin du Val, 1858
 Slekten Myrmechixenus Chevrolat, 1835
 Myrmechixenus subterraneus Chevrolat, 1835 - forekommer i Norge

Referanser

Eksterne lenker 
 

Skyggebiller
Biller formelt beskrevet i 1835
Dyr formelt beskrevet av Auguste Chevrolat